|  |  |
| --- | --- |
| Numri i lëndës: | 2018:029447 |
| Datë: | 02.11.2018 |
| Numri i dokumentit:  | 00160213 |

 **P.nr.159/17**

**NË EMËR TË POPULLIT**

**GJYKATA THEMELORE PRIZREN - DEGA E GJYKATËS DRAGASH DEPARTAMENTI I PËRGJITHSHËM DIVIZIONI PENAL** Sipas gjyqtarit Bekri Vehapi, me pjesëmarrjen e procesmbajtësit Xharije Skenderi në lëndën penale kundër të pandehurit A. R. Nga fsh. Zaplluxhë, me numër personal..., për shkak te veprës penale sulmit nga Neni 187 par. 1 të Kodit Penal të Republikës së Kosovës Nr.04/L-082 (KPRK), duke vendosur sipas aktakuzës së Prokuroria Themelore Prizren - Departamenti i përgjithshëm nr. PP/II.nr.2929-1/17 , të datës 08.12.2017 në seancën publike të shqyrtimit gjyqësor të mbajtur në praninë e Prokurorit të Shtetit Milot Krasniqi të pandehurit A. R., të dëmtuarit, me datë 02.11.2018 përpiloi, këtë:

**A K T GJ Y K I M**

 **I Akuzuari:**

 **A. R.,** i lindur me dt..., në fsh..., Komuna e Dragashit, nga i ati Q., e ëma B., e lindur I., ka të kryer shkollën fillore, i pa punë, i martuar i gjendjes së dobët ekonomike familjare, e përkatësis Shqiptar, shtetas i R. së Kosovës, me vendbanim të përhershëm në Vendlindje.

**ËSHTË FAJTOR**

 Se me dt. 30.10.2017, rreth orës 12,30 min. në fshatin Z., komuna e Dragashit, në rrugë afër shtepisë së tyre e përdor forcën ndaj të dëmtuarës-kunatës së tij M. R., pa pëlqimin e saj, në atë mënyr që pas një mosmarrveshtje që kishin në mesë tyre, në lidhje me rrugën e përbashkët, ku e dëmtuara i ja kishte tërhequr vrejtjen të pandehurit që mos ti prek gropat, aty i pandehuri A. R. e sulmon fizikisht të dëmtuarën - kunatën e tij M. R. me një lopat dhe duke e gjuajtur me gurë, meqë rast të dëmtuarës nuk i shkakton lendime trupore.

 **Këso dore ka kryer veprën penale të sulmit nga neni 187 paragrafi 1. të KPK-së.**

Andaj gjykata në bazë të dispozitave të lartëshenuara dhe neneve 2,4,6,7,41,42,43,49,50,51 dhe 52. të KPK-së dhe nenin 365. të KPPK-së i shqipton,

**DENIM ME GJOBË**

 Në shumën prej 100,00 Euro (njëqindeuro), të cilën gjobë i pandehuri është i obliguar që ta paguaj në fatë prej 15 ditëve nga dita e plotëfuqishmerisë së këtij aktgjykimi në llogarin bankate përmes kësaj gjykate, në të kundërtën do të bëhet ekzekutimi i dhunëshëm i gjobës, përmes llogarisë bankare, ose do të bëhet zavendesimi i gjobës me denim me burg në kohëzgjatje prej 5 ditëve, duke e llogarit 20,00 euro (njëzeeuro) për një ditë burgu.

 I pandehuri **OBLIGOHET** që të paguaj shpenzimet e procedurës penale aq sa i llogarit gjykata, shumën prej 20,00 €,( njëzeteuro), në emër të raportit-mendimit të ekspertit mjeko-ligjor

I pandehuri LIROHET, nga paushalli gjyqësor në shumën prej 20 € (njëzeteuro), si dhe 30,00 Euro (tridhjeteuro) në emër të shpenzimit të kompenzimit të viktimave të krimit, konform nenit 453, par 4 të KPPK-së, ngase ndodhet në evidenc dhe mvaret nga asistenca sociale, e të cilat shpenzime bien në barrë të buxhetit të kësaj gjykate.

 E *dëmtuar*a për realizimin e kërkesës pronsoro-juridike udhëzohet në kontestë të rregullt civilo-juridik.

**A r s y e t i m**

 Prokurorija Themelore në Prizren, pranë kësaj gjykate ka paraqitur Aktakuzën PP.nr. 2929-1/17 të dt. 08.12.2017, kundër të pandehurit A. R. nga fshati..., Komuna e Dragashit, për veprën të Sulmit nga nenin 187. par. 1. të KPK-së, sipas të cilës Prokurori i shtetit Milot Krasniqi në fjalën e fundit kërkon që i njejti të shpalleet fajtor dhe të denohet sipas ligjit.

 I pandehuri A. R., në shqyrtimin fillestar, të dt. 25.10.2018, në mbrojtjen e tij deklaron: e pranon fajsinë për veprën penale të sulmit nga neni 187, par 1. të KPK-së, ka deklaruar se pendohet për veprën penale të kryer, se nuk do ta përsërisë veprën, se veprimin e ka kryer rastësisht. Nga këto rrethana kërkon nga gjykata që të i mundësohet zbutja e denimit, gjegjësisht ti shqiptohet një denim më të butë, ngase ai dhe familja e tij jetojn në një gjendje të vështirë ekonomike.

 Me pranimin e fajsisë nga ana e të pandehurit, si dhe provave tjera si në shkresat e kësaj lënde, kallximit penal me nr. 2018-GD-237, dekleratës së të pandehurit A. R. si në shkresat e lëndës të policisë, pa dyshim është vërtetuar se i pandehuri me dt. 30.10.2017, rreth orës 12,30 min. në fshatin Z., Komuna e Dragashit, në rrugë afër shtepis së tyre e përdor forcën ndaj të dëmtuarës-kunatës së tij M. R., pa pëlqimin e saj, në atë mënyrë që pas një mosmarrveshtje që kishin në mesë tyre, në lidhje me rrugën e përbashkët, ku e dëmtuara ia kishte tërhequr vrejtjen të pandehurit që mos ti prek gropat, aty i pandehuri A. R. e sulmon fizikisht të dëmtuarën -kunatën e tij M. R. me një lopat dhe duke e gjuajtur me gur, meqë rast të dëmtuarës nuk i shkakton lendime trupore.

 Gjykata këtë gjendje faktike e ka vërtetuar edhe nga pranimi i vullnetshëm i fajsisë nga i pandehuri dhe atë në shqyrtimin fillestar ku e pranon veprën penale e cila sipas Aktakuzës së Prokurorisë i vëhet në barrë. Gjykata nuk ka gjetur ndonjë provë të pa pranueshme dhe gjithashtu është vërtetuar se i pandehuri e ka kuptuar natyrën dhe pasojat e pranimit të fajit. Nga kjo gjykata ka ardhur në përfundim se në veprimet e të pandehurit janë prezente të gjitha elementet që e formojn veprën penale të sulmit nga neni 187 Par.1 të KPK-së, për çka i pandehuri është shpallur fajtor dhe është denuar si në dispozitiv të këtij Aktgjykimi.

 Gjykata me rastin e marrjes së vendimit mbi shqiptimin të denimit të kushtzuar me gjobë, ndaj të pandehurit ka pasur parasysh të gjitha rregullat e përgjithshme për matjen e denimit të parapar nga neni 51, 74 dhe 75 të KPK-së, duke pasur parasysh të gjitha rrethanat në lidhje me veprën dhe kryesit, konsiderohet se është e mjaftueshme për tu arritur qellimi i denimit, dhe se të pandehurit i është bërë me dije se e ka kryer veprën penale të dhunëshme dhe të rrezikshme, si dhe duke pasur parasysh sjelljet e mëparshme të të pandehurit, sjelljet e tij pas kreyerjes së veprës penale, shkallën e përgjegjësisë penale dhe rrethanat tjera në të cilat është kryer vepra penale, si dhe në faktin se i pandehuri premton se në të ardhmen nuk do të bie ndesh me dispozitat ligjore, e të gjitha këto me bindje se edhe me këtë denim të kushtëzuar do të arrihet efekti i sanksionit penal.

 Vendimi për shpenzimet e procedurës penale është marr konform nenit 450 par. 1 dhe 2, pika 2.1 sa i përket shpenzimet të ekspertit mjeko-ligjor.

 Ndërsa sa i përket paushallit gjyqësor dhe shpenzimeve të kompenzimit të viktimave të krimit i pandehuri lirohet nga këto shpenzime ngase është në evidenc të ndimave sociale pasi që ajë dhe familaj e tij jetojn nga ndimat sociale të vërtetuar nga vendimi i qendrës për punë sociale me nr. 19094 te dates 16.08.2018, konform nenit 453 pika 4 të KPPK-së.

 Më sa u tha më lartë u vendos si në dispozitiv të këtij Aktgjykimi.

**GJYKATA THEMELORE PRIZREN - DEGA E GJYKATËS DRAGASH**

 **DEPARTAMENTI I PËRGJITHSHËM , DIVIZIONI PENAL**

**2018:029447, 02.11.2018**

**G j y q t a r i**

 **\_\_\_\_\_\_\_\_\_\_\_\_\_\_\_\_\_\_\_\_**

Bekri Vehapi

**KËSHILLË JURIDIKE:** Kundër këtij aktgjykimi është e lejuar ankesa në afat prej 15 (pesëmbëdhjetë) ditëve nga koha e pranimit të të njëjtit, Gjykatës së Apelit në Prishtinë, nëpërmjet kësaj Gjykate Themelore.